རྒྱུ་རྣམ་བཞི་

རྒྱུ་རྣམ་བཞི་ཞེས་པ་ནི་ཤེས་རབ་ཀྱི་ཕ་རོལ་ཏུ་ཕྱིན་པའི་མདོ་སྡུད་པའི་འགྲེལ་པ་ཁག་ཏུ་བྱང་ཆུབ་སེམས་དཔའ་རྣམས་ཀྱིས་བདུད་བཞིའི་བར་ཆད་ལས་གྲོལ་བའི་རྒྱུ་རྣམ་པ་བཞིར་བཤད་པ་ཞིག་ཡིན་ནོ། །
 ནང་དོན། 
མདོ་སྡུད་པའི་ནང་གསེས།
མདོ་སྡུད་པའི་ནང་དུ་བྱང་ཆུབ་སེམས་དཔའ་རྣམས་ཀྱིས་བདུད་ཀྱི་བར་ཆད་ལས་རྣམ་པར་གྲོལ་བ་དང་ཐམས་ཅད་མཁྱེན་པའི་ཡེ་ཤེས་ཐོབ་པའི་རྒྱུ་དང་རྐྱེན་གལ་ཆེན་པོ་ཞིག་ཏུ་རྒྱུ་རྣམ་བཞིར་བཤད་ཡོད་དོ། །"རྒྱུ་རྣམ་པ་བཞི་ཡིས་བྱང་ཆུབ་སེམས་དཔའ་ཐབས་ལ་མཁས་ཤིང་ཆོས་ཉིད་རྟོགས་པའི་སྟོབས་དང་ལྡན་པ་དེ་ནི་ལྷའི་བུའི་བདུད་ལ་སོགས་པ་བདུད་བཞིས་ཐུབ་པར་དཀའ་ཞིང་ལམ་ལས་བསྐྱོད་པར་མི་ནུས་པ་སྟེ།"འཇུ་མི་ཕམ། མདོ་སྡུད་པའི་འགྲེལ་པ་ཡུམ་གྱི་དགོངས་དོན་ལ་འཇུག་པའི་ལེགས་བཤད། ལག་བྲིས།  ཞེས་གསུངས་ཏེ་བྱང་ཆུབ་སེམས་དཔའ་མཁས་པ་རྣམས་ཀྱིས་རྒྱུ་རྣམ་བཞིའི་སྟོབས་ཀྱིས་བདུད་ཀྱི་བར་ཆད་ཐམས་ཅད་ལས་གྲོལ་ནུས་པར་བསྟན།
 རྒྱུ་བཞི་སོ་སོའི་ཁྱད་ཆོས། 
དང་པོ། སྟོང་པ་ཉིད་ཀྱི་ཤེས་རབ།
"སྟོང་པ་ཉིད་མངོན་སུམ་དུ་རྟོགས་ནས་དེ་ལ་གནས་པ་དང་"ཅོ་ནེ་་གྲགས་པ་བཤད་སྒྲུབ། སྡུད་པའི་འགྲེལ་པ་རྒྱལ་བའི་དགོངས་གསལ། ཤིང་པར།ཞེས་གསུངས་ཏེ་རྒྱུ་དང་པོ་ནི་སྟོང་པ་ཉིད་ཀྱི་དོན་ལ་མངོན་སུམ་དུ་རྟོགས་ནས་དེ་ལ་གནས་པའི་ཤེས་རབ་ཡིན།
"སྟོང་པ་ཉིད་ཀྱི་དོན་ལ་བློ་གནས་པའི་ཤེས་རབ་དང་།"འཇུ་མི་ཕམ། མདོ་སྡུད་པའི་འགྲེལ་པ་ཡུམ་གྱི་དགོངས་དོན་ལ་འཇུག་པའི་ལེགས་བཤད། ལག་བྲིས། ཞེས་ཀྱང་གསུངས།
གཉིས་པ། སྙིང་རྗེ་ཆེན་པོ།
"སྙིང་རྗེ་ཆེན་པོའི་སྟོབས་ཀྱིས་སེམས་ཅན་གྱི་དོན་མི་གཏོང་བ་དང་"སློབ་དཔོན་སེངྒེ་བཟང་པོ། སྡུད་པའི་དཀའ་འགྲེལ། ཤིང་པར། ཞེས་གསུངས་ཏེ་རྒྱུ་གཉིས་པ་ནི་སེམས་ཅན་ཐམས་ཅད་ལ་སྙིང་རྗེ་ཆེན་པོས་ཡོངས་སུ་མི་གཏོང་བ་ཡིན།
"སེམས་ཅན་ཐམས་ཅད་སྙིང་རྗེས་ཡོངས་སུ་མི་གཏོང་བ་དང་"ཆོས་ཉེ་གྲགས་པ་བཤད་སྒྲུབ། སྡུད་པའི་འགྲེལ་པ་རྒྱལ་བའི་དགོངས་གསལ། ཤིང་པར། ཞེས་ཀྱང་གསུངས་ཏེ་སྙིང་རྗེ་ཆེན་པོས་སེམས་ཅན་ཐམས་ཅད་ཀྱི་དོན་མི་གཏོང་བ་ཡིན།
གསུམ་པ། དམ་བཅའ་བརྟན་པ།
"ལྷག་པར་དམ་བཅས་པའི་དོན་དུ་ཕུན་སུམ་ཚོགས་པས་ཇི་སྐད་སྨྲས་པ་བཞིན་དུ་བདེན་པར་བྱེད་པ་དང་།"སློབ་དཔོན་སེངྒེ་བཟང་པོ། སྡུད་པའི་དཀའ་འགྲེལ། ཤིང་པར། ཞེས་གསུངས་ཏེ་རྒྱུ་གསུམ་པ་ནི་སྔོན་ཆད་རང་གིས་དམ་བཅས་པའི་ཚིག་བཞིན་ཕྱིར་མི་ལྡོག་པར་སྒྲུབ་པ་ཡིན།
"བདག་གིས་སེམས་ཅན་ཐམས་ཅད་ཀྱི་དོན་དུ་བླ་ན་མེད་པའི་བྱང་ཆུབ་བསྒྲུབ་པར་བྱའོ་ཞེས་པ་ལྟ་བུ་སྔོན་རང་གིས་ཡི་དམ་དུ་བཅས་ནས་ཁས་བླངས་པའི་ཚིག་གི་སྐད་སྨྲས་པ་དེ་བཞིན་དུ་ཕྱིར་མི་ལྡོག་པར་སྒྲུབ་པར་བྱེད་པའི་དམ་བཅའ་བརྟན་པ་དང་།"འཇུ་མི་ཕམ། མདོ་སྡུད་པའི་འགྲེལ་པ་ཡུམ་གྱི་དགོངས་དོན་ལ་འཇུག་པའི་ལེགས་བཤད། ལག་བྲིས། ཞེས་ཀྱང་གསུངས་ཏེ་སྔོན་ཆད་སེམས་ཅན་ཐམས་ཅད་ཀྱི་དོན་དུ་བྱང་ཆུབ་བསྒྲུབ་པར་བྱ་ཞེས་དམ་བཅས་པ་དེ་བཞིན་ཕྱིར་མི་ལྡོག་པར་བྱེད་པ་ཡིན།
བཞི་པ། བདེ་བར་གཤེགས་པའི་བྱིན་བརླབས།
"བསོད་ནམས་དང་ཡེ་ཤེས་ཀྱི་ཚོགས་ཕུན་སུམ་ཚོགས་པས་ན་བདེ་གཤེགས་བྱིན་རླབས་ཅན་ཏེ།"སློབ་དཔོན་སེངྒེ་བཟང་པོ། སྡུད་པའི་དཀའ་འགྲེལ། ཤིང་པར། ཞེས་གསུངས་ཏེ་རྒྱུ་བཞི་པ་ནི་ཚོགས་གཉིས་ཡོངས་སུ་རྫོགས་པས་བདེ་བར་གཤེགས་པ་རྣམས་ཀྱི་བྱིན་གྱི་རླབས་ཐོབ་པ་ཡིན།
"དེ་ལྟ་བུ་དེ་ལ་བདེ་བར་གཤེགས་པ་བྱིན་བརླབས་ཅན་རྣམས་ཀྱིས་བྱིན་གྱི་བརློབ་པས་སོ། །"ཀརྨ་པ་རང་བྱུང་རྡོ་རྗེ། མདོ་སྡུད་པའི་འགྲེལ་པ་ཡིད་བཞིན་ནོར་བུ། ལྕགས་པར།ཞེས་ཀྱང་གསུངས་ཏེ་བདེ་བར་གཤེགས་པ་རྣམས་ཀྱིས་བྱིན་གྱི་རླབས་གནང་བ་ཡིན།
 ཕན་ཡོན། 
"ཚོགས་གཉིས་ཡོངས་སུ་བསགས་པས་སངས་རྒྱས་རྣམས་མཉེས་ཤིང་ཆོས་ཉིད་ཀྱིས་དེ་དག་གི་རྒྱུད་ལ་བདེ་བར་གཤེགས་པ་རྣམས་ཀྱི་བྱིན་གྱི་རླབས་ཞུགས་པ་ཅན་ཏེ་དེ་ལྟར་རྒྱུ་བཞིའི་སྒོ་ནས་འདིས་བདུད་ཐམས་ཅད་ཕམ་པར་བྱེད་ནུས་སོ། །"འཇུ་མི་ཕམ། མདོ་སྡུད་པའི་འགྲེལ་པ་ཡུམ་གྱི་དགོངས་དོན་ལ་འཇུག་པའི་ལེགས་བཤད། ལག་བྲིས།ཞེས་གསུངས་ཏེ་རྒྱུ་བཞིའི་སྟོབས་ཀྱིས་བདུད་ཐམས་ཅད་ཕམ་པར་བྱེད་ནུས་པ་ཡིན།
"དེ་རྣམས་ནི་རྒྱུ་རྣམ་པ་བཞིའོ། །ཚིག་ཉམས་པ་མེད་པས་ན་མཁས་པའོ། །ལུས་ཀྱི་སྟོབས་ཕུན་སུམ་ཚོགས་པས་ན་སྟོབས་ལྡན་ནོ། །སེམས་གཞན་དུ་འགྱུར་བར་མི་ནུས་པས་ན་ཐུབ་པར་དཀའ་བའོ། །དེ་བས་ན་ཕུང་པོ་ལ་སོགས་པའི་བདུད་བཞིས་རབ་ཏུ་བསྐྱོད་པར་མི་ནུས་སོ། །"སློབ་དཔོན་སེངྒེ་བཟང་པོ། སྡུད་པའི་དཀའ་འགྲེལ། ཤིང་པར།ཞེས་གསུངས་ཏེ་རྒྱུ་རྣམ་བཞིས་བདུད་བཞིའི་བར་ཆད་ཐམས་ཅད་ལས་གྲོལ་ནུས་པ་ཡིན།
 ཐམས་ཅད་མཁྱེན་པའི་ལམ། 
"དེ་བཞིན་གཤེགས་པ་ཐམས་ཅད་ཀྱི་ཡུམ་ཤེས་རབ་ཀྱི་ཕ་རོལ་ཏུ་ཕྱིན་པ་འདི་འཆད་པར་བྱེད་པའི་ཚེ་ན་བྱང་ཆུབ་སེམས་དཔའ་གང་ཞིག་ཚུལ་འདི་ལ་སྙིང་ནས་མོས་པ་བྱེད་ཅིང་། བསམ་པ་ཐག་པས་འདི་ཉིད་ཉམས་སུ་ལེན་པའམ་བསྒྲུབ་པ་ལ་མངོན་པར་བརྩོན་པར་བྱེད་ན། སྒོ་གསུམ་ཞི་ཞིང་དུལ་བའི་དེས་པ་སྟེ་བྱང་ཆུབ་སེམས་དཔའ་དེ་ནི་ཐམས་ཅད་མཁྱེན་པ་ཉིད་ཀྱི་ཚུལ་ལ་ཞུགས་པ་ཉིད་དུ་རིག་པར་བྱ་སྟེ།"འཇུ་མི་ཕམ། མདོ་སྡུད་པའི་འགྲེལ་པ་ཡུམ་གྱི་དགོངས་དོན་ལ་འཇུག་པའི་ལེགས་བཤད། ལག་བྲིས། ཞེས་གསུངས་ཏེ་ཤེས་རབ་ཀྱི་ཕ་རོལ་ཏུ་ཕྱིན་པ་ལ་མོས་ཤིང་རྒྱུ་བཞིའི་སྟོབས་ལྡན་པ་ནི་ཐམས་ཅད་མཁྱེན་པའི་ཡེ་ཤེས་ཐོབ་པའི་ལམ་ལ་ཞུགས་པ་ཡིན།
 ལུང་ཁུངས།